# Muriel Casals i Couturier

Muriel Casals i Couturier (Avinyó, Provença, 6 d'abril de 1945 — Barcelona, 14 de febrer de 2016) fou una economista i política catalana. Va ser presidenta d'Òmnium Cultural (2010-2015), i fou una de les principals artífexs i cares visibles del procés independentista català.

## Citacions

* Un país viu és un país amb una societat civil que empeny i que no es resigna.
       Cloenda de la constitució de l'Assemblea Nacional de Catalunya, 10 de març de 2012.
* No són els jutges els que han de decidir com s'ensenya ni en quina llengua s'educa. En un país normal s'educa en la llengua pròpia. (...) El model educatiu català no s'ha de canviar perquè funciona.
       Manifestació “Per una país de tots, l'escola en català” (Barcelona), 10 de febrer de 2014.
          Concentració davant del TSJC de les entitats culturals i educatives per protestar contra les interlocutòries del tribunal que insten cinc escoles catalanes a fixar un 25% de l'horari lectiu en castellà.

### Medalla d'Or al Mèrit Cultural

Recull de citacions del discurs pronunciat per Casals després de rebre la Medalla d'Or al Mèrit Cultural de mans de l'alcalde de Barcelona, Xavier Trias, el dia 23 de maig de 2012:
* Catalunya ha arribat a un punt de no-retorn en la seva relació amb l'Estat. Més que mai cal fer un salt endavant. (...) Quan mirem al futur què hi veiem? Un cel ennuvolat, de moment.
          En referència a "la crisi econòmica, financera i moral"
* Ens cal practicar la nostra independència cultural. El català no està en condicions d'igualtat amb el castellà i, tot i els pressupostos ajustats, no s'ha de fer un sacrifici en un àmbit com la llengua.
* S'acosta el moment de prendre decisions transcendentals.

### Discurs al Concert per la Llibertat (2013)

Recull de citacions del discurs de Muriel Casals al Concert per la Llibertat, celebrat el 29 de juny de 2013 al Camp Nou (Barcelona):
* Som aquí per donar a conèixer la nostra causa, que és la causa de Catalunya i també, sobretot, la causa de la democràcia. Som aquí per afirmar que volem exercir la democràcia sense barreres, pacíficament.
* La causa de la independència de Catalunya no és contra res ni contra ningú. És a favor d'una vida millor per a tothom.
* Nosaltres no volem imposar res, hem patit massa imposicions i sabem que viure en llibertat consisteix a saber respectar qui pensa diferent.
* Som aquí per construir un país més lliure, més just i més digne, on tothom hi tingui cabuda. No som aquí per buscar un somni, nosaltres som el somni. Aquesta és la nostra força.

## Citacions sobre Muriel Casals

* Muriel Casals ha estat cara visible d'un procés polític, però també ha estat referent per una feina no tan visible en la protecció i impuls de la llengua i la cultura catalanes, en la major comunió entre política i societat civil, així com en la trobada de punts en comú entre sensibilitats catalanistes per enfortir el procés polític actual.
       Decret 195/2016, de 16 de febrer, pel qual s'atorga la Medalla d'Or de la Generalitat de Catalunya a la senyora Muriel Casals i Couturier.

## Referències

* ↑ March, O.; González, S. «Muriel Casals: "Un país viu és un país amb una societat civil que empeny i que no es resigna"». Ara.cat. Barcelona: Ara, 10-03-2012.
* ↑ Ortega, Maria; Gutiérrez, Thaïs «Clam a favor de l'escola en català». Ara.cat, (11-02-2014) [Consulta: 12 febrer 2017].
* 1 2 3 Serra, Laura. «Muriel Casals: "S'acosta el moment de prendre decisions transcendentals"». Ara.cat. Barcelona: Ara, 23 maig del 2012.
* 1 2 3 «Discurs de Muriel Casals al Concert per la Llibertat al Camp Nou». Òmnium Cultural. Arxivat de l'original el 1505961234. [Consulta: 14 febrer 2016].
* 1 2 3 Aguilera, Gemma. «Vídeo: Discurs de Muriel Casals al Concert per la Llibertat». elMón. Totmedia, 13-02-2016. Arxivat de l'original el 1458264107. [Consulta: 14 febrer 2016].
* ↑ González, Sara. «Muriel Casals: "Nosaltres no volem imposar res, hem patit massa imposicions"». Ara.cat. Barcelona: Ara, 29-06-2013. [Consulta: 14 febrer 2016].
* ↑ «Decret 195/2016, de 16 de febrer, pel qual s'atorga la Medalla d'Or de la Generalitat de Catalunya a la senyora Muriel Casals i Couturier». Generalitat de Catalunya, 16-02-2016. [Consulta: 12 febrer 2017].